Държавен вестник, бр. 85, 2021 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  85
суалното право регламентира възможностите 
за намеса от страна на публичната власт 
върху правата на гражданите, както и поло-
жението, в което те са поставени по време 
на разследването, определят същността на 
държавата. Като носител на монопола за на-
казателно преследване държавата се нуждае 
от особени права, за да е ефективна дей-
ността є. Тази ефективност не трябва да е за 
сметка на правата на гражданите, защитени 
от Конституцията. Това е недопустимо, дори 
и когато принудата се осъществява в името 
на общото благо – борбата с престъпността. 
Възможните ограничения върху свободата на 
гражданите и най-вече тяхната процесуална 
уредба представляват поради това чувствите-
лен индикатор за баланса между свободата на 
гражданите и държавната принуда. Засягайки 
по недопустим начин същността на правото 
на защита – чрез защитник и лично от об-
виняемия, разпоредбата на чл. 64, ал. 2, изр. 
второ от НПК нарушава този баланс, поради 
което противоречи на чл. 122 във връзка с 
чл. 56 от Конституцията.
Възможностите за използване на видео­
конференция във времена на извънредни 
кризи действително представляват способ, 
чрез който държавата да осигури функци-
онирането на съдилищата, така че те да 
изпълняват жизненоважната си функция по 
осигуряване на ефективен съдебен контрол 
за защита правата на човека. Непрекъснатият 
достъп до правосъдие обаче следва да е уреден 
в съответствие с принципите на правовата 
държава, а възможностите за използване на 
видеоконференция, предоставени от закона, 
следва да позволят провеждането на ефекти-
вен и справедлив съдебен процес съобразно 
международните стандарти за основните права 
така, че правовата държава да остане правова 
и в ситуации на извънредни и опустошителни 
събития, когато правата на човека се нуждаят 
от защита в най-голяма степен.
С оглед на гореизложеното Конституцион-
ният съд намира, че атакуваната от омбудсмана 
разпоредба противоречи на чл. 4, ал. 1, чл. 30, 
56 и 122 от Конституцията, поради което следва 
да бъде обявена за противоконституционна.
Воден от тези съображения и на основание 
чл. 149, ал. 1, т. 2, предл. първо от Конститу-
цията във връзка с чл. 22, ал. 1 от Закона за 
Конституционен съд Конституционният съд
Р Е Ш И :
Обявява за противоконституционна раз-
поредбата на чл. 64, ал. 2, изречение второ 
от Наказателно-процесуалния кодекс (обн., 
ДВ, бр. 86 от 28.10.2005 г.; посл. изм., бр. 80 
от 24.09.2021 г.).
Заместващ председател:  
Гроздан Илиев 
5954
МИНИСТЕРСКИ СЪВЕТ
ПОСТАНОВЛЕНИЕ № 314  
ОТ 6 ОКТОМВРИ 2021 Г.
за одобряване на допълнителни разходи по 
бюджета на Министерския съвет за 2021 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
по бюджета на Министерския съвет за 2021 г. 
в размер 68 200 лв. за премахване на незакон-
но строителство на територията на Лесопарк 
„Росенец“, община Бургас, област Бургас.
(2) Средствата по ал. 1 да се осигурят за 
сметка на преструктуриране на разходи и/или 
трансфери по централния бюджет за 2021 г.
Чл. 2. Със сумата по чл. 1, ал. 1 да се уве-
личат разходите по бюджета на Министерския 
съвет за 2021 г. по „Политика в областта на 
осъществяването на държавните функции на 
територията на областите в България“, бюджет-
на програма „Осъществяване на държавната 
политика на областно ниво“, и показателите 
по чл. 6, ал. 3 от Закона за държавния бюджет 
на Република България за 2021 г.
Чл. 3. По бюджета на Министерския съ-
вет за 2021 г. по „Политика в областта на 
осъществяването на държавните функции 
на територията на областите в България“, 
бюджетна програма „Осъществяване на дър-
жавната политика на областно ниво“, да се 
създадe администриран разходeн параграф 
„Премахване на незаконно строителство“ в 
размер на сумата по чл. 1, ал. 1.
Чл. 4. Главният секретар на Министерския 
съвет да извърши съответните промени по 
бюджета на Министерския съвет за 2021 г. 
на базата на фактически извършени разходи 
и да уведоми министъра на финансите.
Чл. 5. Министърът на финансите да из-
върши произтичащите от чл. 1 промени по 
централния бюджет за 2021 г.
Заключителни разпоредби
§ 1. Постановлението се приема на осно-
вание чл. 109, ал. 3 от Закона за публичните 
финанси и чл. 76, ал. 1 от Закона за държав-
ния бюджет на Република България за 2021 г.
§ 2. Изпълнението на постановлението се 
възлага на главния секретар на Министер-
ския съвет.
§ 3. Постановлението влиза в сила от деня 
на обнародването му в „Държавен вестник“.
Министър-председател:  
Стефан Янев
и.д. Главен секретар на Министерския съвет: 
Красимир Божанов
5966